刘丰 (北朝)
参考资料

1 2  《元和姓纂·卷五·407》：【河南】代为部落大人。魏有河间公提，生丰，以司徒封，为河间刘氏。孙感。唐泾州总管、平原公。感生孝则。孝则曾孙公济，工部尚书。丰生孙龙，将作大匠。丰曾孙法琮，唐右金吾将军。琮从弟尚嶷 、伟。尚嶷，右金吾将军、隋梁州总管、洛阳公。伟曾孙贞眘，泾州刺史。并代人。
↑  《元和姓纂四校记·卷五·407·A》：[岑校]河南 魏有河间公提生丰以司徒封为河间刘氏。 北齐书二七刘丰传，丰站没，赠大司马、司徒公、尚书令。“以司徒封为河间刘氏”一语，当有夺误。“河间”疑应作“河南”，前文已著“河间”且标题亦作“河南”也。
↑  《北齐书校勘记·卷二十七·列传第十九·四》：普乐人也　御览卷二七五无此四字，却有“本出河间乐城”六字，不知所出。可能是北齐书此传原文。
↑  《北齐书·卷二十七·列传第十九》：灵州刺史曹泥女婿刘丰与元深相交结，元因说丰以高祖英武非常，克成大业，丰自此便有委质之心，遂资遣元。
↑  《北史·卷五十三·列传第四十一》：灵州刺史曹泥待元甚厚。泥女婿刘丰生与元深相结，遂资遣元。
↑  《北史·卷五十三·列传第四十一》：刘丰字丰生，普乐人也。有雄姿壮气，果毅绝人。破六韩拔陵之乱，以守城功，除普乐太守，山鹿县公，灵州镇城大都督。贺拔岳与灵州刺史曹埿不睦，丰助埿守。岳将自讨埿，为侯莫陈悦所杀。周文帝遣行台赵善、大都督万俟受洛干复来攻围，引河灌之，埿与丰坚守不下。
↑  《北齐书·卷二·帝纪第二》：三年正月甲子，神武帅厍狄干等万骑袭西魏夏州，身不火食，四日而至。缚槊为梯，夜入其城，禽其刺史费也头斛拔俄弥突，因而用之。留都督张琼以镇守，迁其部落五千户以归。西魏灵州刺史曹泥与其婿凉州刺史刘丰遣使请内属。周文围泥，水灌其城，不没者四尺。神武命阿至罗发骑三万径度灵州，绕出西军后，获马五十匹，西师乃退。神武率骑迎泥、丰生，拔其遗户五千以归，复泥官爵。
↑  《北史·卷六·齐本纪上第六》：三年正月甲子，神武帅库狄干等万骑袭西魏夏州。身不火食，四日而至。缚槊为梯，夜入其城。擒其刺史费也头贺拔俄弥突，因而用之。留都督张琼以镇守，迁其部落五千户以归。西魏灵州刺史曹泥，与其婿凉州刺史刘丰，遣使请内属。周文围泥，水灌其城，不没者四尺。神武命阿至罗发骑三万，径度灵州，绕出西军后。获马五十匹。西师乃退。神武率骑迎泥、丰生，拔其遗户五千以归，复泥官爵。
↑  《资治通鉴·卷一百五十七》：魏灵州刺史曹泥与其婿凉州刺史普乐刘丰，复叛降东魏，魏人围之，水灌其城，不没者四尺。东魏丞相欢发阿至罗三万骑径度灵州，绕出魏师之后，魏师退。欢帅骑迎泥及丰，拔其遗户五千以归，以丰为南汾州刺史。
↑  《北史·卷五十三·列传第四十一》：丰乃东奔神武，神武以丰为南汾州刺史。河阴之役，丰功居先，神武执其手嗟赏之。
↑  《北齐书·卷十五·列传第七》：后破周师于河阴，议欲追之，令追者在西，不愿者东，唯乐与刘丰居西。神武善之，以众议不同而止。
↑  《北史·卷五十三·列传第四十一》：后从破周师于河阴，议欲追之，令追者在西，不愿者东，唯乐与刘丰居西。神武善之，以众之不同而止。
↑  《北齐书·卷十七·列传第九》：武定初，北豫州刺史高仲密据城西叛，周文帝入寇洛阳。高祖使金统刘丰、步大汗萨等步骑数万守河阳城以拒之。
↑  《资治通鉴·卷一百五十八》：不从，使刘丰生将数千骑追泰，遂东归。
↑  《北史·卷六十二·列传第五十》：未至而班师，复命思政镇弘农。思政入弘农，令开城门，解衣而卧，慰勉将士，示不足畏。数日后，东魏将刘丰生率数千骑至城下，惮之，不敢进，乃引军还。
↑  《北齐书·卷二·帝纪第二》：神武使刘丰追奔，拓地至弘农而还。
↑  《北史·卷六·齐本纪上第六》：豫、洛二州平，神武使刘丰追奔徇地，至恒农而还。
↑  《资治通鉴·卷一百五十八》：泰召王思政于玉壁，将使镇虎牢，未至而泰败，乃使守恒农。思政入城，令开门解衣而卧，慰勉将士，示不足畏。后数日，刘丰生至城下，惮之，不敢进，引军还。
↑  《北齐书·卷二十七·列传第十九》：刘丰，字丰生，普乐人也。有雄姿壮气，果毅绝人，有口辩，好说兵事。破六韩拔陵之乱，丰以守城之功，除普乐太守。魏永安初，除灵州镇城大都督。周文授以卫大将军，丰不受，乃遣攻围，不克。丰远慕高祖威德，乃率户数万来奔。高祖上丰为平西将军、南汾州刺史。遂与诸将征讨，平定寇乱。又从高祖破周文于河阴，丰功居多，高祖执手嗟赏。入为左卫将军，出除殷州。
↑  《北齐书·卷十六·列传第八》：武定四年，从征玉壁。时高祖不豫，攻城未下，召集诸将，共论进止之宜。谓大司马斛律金、司徒韩轨、左卫将军刘丰等曰:“吾每与段孝先论兵，殊有英略，若使比来用其谋，亦可无今日之劳矣。吾患势危笃，恐或不，欲委孝先以邺下之事，何如？”金等曰：“知臣莫若君，实无出孝先。”
↑  《北史·卷五十四·列传第四十二》：及征玉壁，攻城未下，神武不豫。谓大司马斛律金、司徒韩轨、左卫将军刘丰等曰:“吾每谓孝先论兵，殊有英略，若比来用其谋，可无今日之劳矣。吾患危笃，欲委孝先以邺下事，若何？”金等咸曰:“知臣莫若君，实无出孝先者。”
↑  《北齐书·卷二·帝纪第二》：神武谓世子曰:“我虽疾，尔面更有余忧色，何也？”世子未对。又问曰:“岂非忧侯景叛耶？”曰:“然。神武曰:“景专制河南十四年矣，常有飞扬跋扈志，顾我能养，岂为汝驾御也？今四方未定，勿遽发哀。厍狄干鲜卑老公，斛律金敕勒老公，并性遒直，终不负汝。可朱浑道元、刘丰生远来投我，必无异心。贺拔焉过儿朴实无罪过。潘相乐本作道人，心和厚，汝兄弟当得其力。韩轨少戆，宜宽借之。彭相乐心腹难得，宜防护之。少堪敌侯景者唯有慕容绍宗，我故不贵之，留以与汝，宜深加殊礼，委以经略。”
↑  《北史·卷六·齐本纪上第六》：神武谓世子曰:“我虽疾，尔面更有余忧色，何也？”世子未对。又问曰:“岂非忧侯景叛邪？”曰:“然。”神武曰:“景专制河南十四年矣，常有飞扬跋扈志。顾我能养，岂为汝驾御也。今四方未定，勿遽发哀。库狄干鲜卑老公，斛律金敕勒老公，并性遒直，终不负汝。可朱浑道元、刘丰生远来投我，必无异心。贺拔焉过儿朴实无罪过，潘相乐今本作道人，心和厚，汝兄弟当得其力。韩轨少戆，宜宽借之。彭相乐心腹难得，宜防护之。少堪敌侯景者，唯有慕容绍宗。我故不贵之，留以与汝，宜深加殊礼，委以经略。”
↑  《资治通鉴·卷一百五十九》：欢谓澄曰:“我虽病，汝面更有余忧，何也？”澄未及对，欢曰:“岂非忧侯景叛邪？”对曰:“然。”欢曰:“景专制河南，十四年矣，常有飞扬跋扈之志，顾我能畜养，非汝所能驾御也。今四方未定，勿遽发哀。库狄干鲜卑老公，斛律金敕勒老公，并性遒直，终不负汝。可朱浑道元、刘丰生，远来投我，必无异心。潘相乐本作道人，心和厚，汝兄弟当得其力。韩轨少戆，宜宽借之。彭乐心腹难得，宜防护之。堪敌侯景者，唯有慕容绍宗，我故不贵之，留以遗汝。”
↑  《魏书校勘记·卷十二·帝纪第十二·19》：仪同三司贺拔胜　按本书卷八０、周书卷一四贺拔胜传，胜自梁还，即入西魏，大统十年〈五四四〉死于关中，至本年已先死三年，且从未入东魏，岂得为东魏“讨侯景”。张森楷云：“‘胜’疑是‘仁’之讹。”当是。
↑  《魏书·卷十二·帝纪第十二》：辛亥，司徒侯景反，颍州刺史司马世云以城应之。景入据颍城，诱执豫州刺史高元成、襄州刺史李密、广州刺史暴显等。遣司空韩轨，骠骑大将军、仪同三司贺拔胜、可朱浑道元，左卫将军刘丰等帅众讨之。
↑  《北齐书·卷十三·列传第五》：及高祖崩，侯景叛，世宗征岳还并，共图取景之计。而梁武帝乘间遣其贞阳侯明率众于寒山，拥泗水灌彭城，与景为掎角声援。岳总帅诸军南讨，与行台慕容绍宗等击明，大破之，临阵擒明及其大将胡贵孙，自余俘馘数万。景乃拥众于涡阳，与左卫将军刘丰等相持。岳回军追讨，又破之，景单骑逃窜。六年，以功除侍中、太尉，余如故，别封新昌县子。又拜使持节、河南总管、大都督，统慕容绍宗、刘丰等讨王思政于长社。思政婴城自守，岳等引洧水灌城。绍宗、刘丰为思政所获，关西出兵援思政，岳内外防御，甚有谋算。
↑  《北史·卷五十一·列传第三十九》：及神武崩，侯景叛，梁武乘间遣其贞阳侯明于寒山，拥泗水灌彭城，与景为掎角声援。岳总诸军南讨，与行台慕容绍宗击破明，禽之。景仍于涡阳与左卫将军刘丰等相持。岳又破之。以功除太尉。又统慕容绍宗、刘丰等攻王思政于长社。岳引洧水灌城。绍宗、刘丰为思政所获。西魏出兵援思政，岳内外防御，城不没者三板。会文襄亲临，数日克城，获思政等。
↑  《资治通鉴·卷一百六十》：慕容绍宗引军击侯景，景辎重数千两，马数千匹，士卒四万人，退保涡阳。绍宗士卒十万，旗甲耀日，鸣鼓长驱而进。景使谓之曰:“公等为欲送客，为欲定雌雄邪？”绍宗曰:“欲与公决胜负。”遂顺风布陈。景闭垒，俟风止乃出。绍宗曰:“侯景多诡计，好乘人背。”使备之，果如其言。景命战士皆被短甲，执短刀，入东魏陈，但低视，斫人胫马足。东魏兵遂败，绍宗坠马，仪同三司刘丰生被伤，显州刺史张遵业为景所擒。
↑  《资治通鉴·卷一百六十》：绍宗、丰生俱奔谯城，裨将斛律光、张恃显尤之，绍宗曰:“吾战多矣，未见如景之难克者也。君辈试犯之！”
↑  《魏书·卷十二·帝纪第十二》：秋八月甲戌，以尚书左仆射慕容绍宗为大行台，与太尉高岳、司徒韩轨、大都督刘丰等讨王思政于颍川，引洧水灌其城。
↑  《魏书校勘记·卷十二·帝纪第十二·二三》：秋八月甲戌　按本年八月己丑朔，无“甲戌”。北史卷五魏纪五“甲戌”系于四月，乃误删“秋八月”所致，不足据。当从北史卷六齐纪上作“八月庚寅”。
↑  《北史·卷五·魏本纪第五》：甲戌，太尉高岳、司徒韩轨、大都督刘丰等讨王思政于颍川，引洧水灌其城。
↑  《北史校勘记·卷五·魏本纪第五·四八》：甲戌太尉高岳司徒韩轨大都督刘丰等讨王思政于颍川　魏书“甲戌”上有“秋八月”三字，下有“以尚书左仆射慕容绍宗为大行台，与”十五字。按此承上文，则当是四月甲戌。但本书卷六齐文襄纪言高澄遣慕容绍宗、高岳、刘丰等攻王思政是在八月庚寅。据本书卷六二王思政传，称大统十四年（即武定六年，公元五四八）“九月，东魏太尉高岳、行台慕容绍宗、仪同刘丰生等率步骑十万来攻颍川”。不可能高岳等四月受命，九月方到颍川。疑作“八月”是。但通鉴卷一六一亦作四月甲戌。当是以是年四月壬戌朔，甲戌为十三日；八月己丑朔，月内无甲戌之故。疑此及魏书之“甲戌”亦误，当从齐文襄纪作“八月庚寅”（八月二日）。又此次战役，东魏将帅为高岳、慕容绍宗、刘丰三人，历见相关纪传。此脱慕容绍宗，而多出韩轨。
↑  《北史·卷六·齐本纪上第六》：八月庚寅，还晋阳。使大行台慕容绍宗与太尉高岳、大都督刘丰讨王思政于颍川。
↑  《周书·卷二·帝纪第二》：是岁，东魏遣其将高岳、慕容绍宗、刘丰生等率众十余万，围王思政于颍川。
↑  《资治通鉴·卷一百六十一》：甲戌，东魏遣太尉高岳、行台慕容绍宗、大都督刘丰生等将步骑十万攻魏王思政于颍川。
↑  《魏书·卷十二·帝纪第十二》：武英殿本夏四月，大行台慕容绍宗、大都督刘丰遇暴风，溺水死。
↑  《周书·卷十八·列传第十》：东魏太尉高岳、行台慕容绍宗、仪同刘丰生等，率步骑十万来攻颍川。城内卧鼓偃旗，若无人者。岳恃其众，谓一战可屠，乃四面鼓噪而上。思政选城中骁勇，开门出突。岳众不敢当，引军乱退。岳知不可卒攻，乃多修营垒。又随地势高处，筑土山以临城中。飞梯火车，昼夜攻之。思政亦作火攒，因迅风便投之土山。又以火箭射之，烧其攻具。仍募勇士，缒而出战。岳众披靡，其守土山人亦弃山而走。齐文襄更益岳兵，堰洧水以灌城。城中水泉涌溢，不可防止。悬釜而炊，粮力俱竭。慕容绍宗、刘丰生及其将慕容永珍共乘楼船以望城内，令善射者俯射城中。俄而大风暴起，船乃飘至城下。城上人以长钩牵船，弓弩乱发。绍宗穷急，投水而死。丰生浮向土山，复中矢而毙。生擒永珍。思政谓之曰：“仆之破亡，在于晷漏。诚知杀卿无益，然人臣之节，守之以死。”乃流涕斩之。并收绍宗等尸，以礼埋瘗。
↑  《北史·卷六十二·列传第五十》：九月，东魏太尉高岳、行台慕容绍宗、仪同刘丰生等率步骑十万来攻颍川，杀伤甚众。岳又筑土山以临城中，飞梯火车，尽攻击之法。思政亦作火，因迅风便投之土山。又射以火箭，烧其攻具。仍募勇士，缒而出战，据其两土山，置楼堞以助防守。齐文襄更益兵，堰洧水以灌城。时虽有怪兽，每冲坏其堰。然城被灌已久，多亦崩颓。岳悉众苦攻。思政身当矢石，与士卒同劳苦。岳乃更修堰，作铁龙杂兽，用厌水神。堰成，水大至。城中泉涌溢，悬釜而炊，粮力俱竭。慕容绍宗、刘丰生及其将慕容永珍意以为闲，共乘楼船以望城内，令善射人俯射城中。俄而大风暴起，船乃飘至城下。城上人以长钩牵船，弓弩乱发。绍宗窃急，透水而死。丰生浮向土山，复中矢而毙。禽永珍，并获船中器械。思政谓永珍曰:“仆之破亡，在于晷漏。诚知杀卿无益，然人臣之节，守之以死。”乃流涕斩之。并收绍宗等尸，以礼埋瘗。
↑  《资治通鉴·卷一百六十二》：东魏高岳等攻魏颍川，不克。大将军澄益兵助之，道路相继，逾年犹不下。山鹿忠武公刘丰生建策，堰洧水以灌之，城多崩颓，岳悉众分休迭进。王思政身当矢石，与士卒同劳苦，城中泉涌，悬釜而炊。太师泰遣大将军赵贵督东南诸州兵救之，自长社以北，皆为陂泽，兵至穰，不得前。东魏人使善射者乘大舰临城射之，城垂陷，燕郡景惠公慕容绍宗与刘丰生临堰视之，见东北尘起，同入舰坐避之。俄而暴风至，远近晦冥，缆断，飘船径向城，城上人以长钩牵船，弓弩乱发，绍宗赴水溺死，丰生游上，向土山，城上人射杀之。
↑  《北齐书·卷二十七·列传第十九》：王思政据长社，世宗命丰与清河王岳攻之。丰建水攻之策，遂遏洧水以灌之，水长，鱼鳖皆游焉。九月至四月，城将陷。丰与行台慕容绍宗见北有白气，同入船。忽有暴风从东北来，正昼昏暗，飞沙走砾，船缆忽绝，漂至城下。丰游水向土山，为浪所激，不时至，西人钩之。并为敌人所害。丰壮勇善战，为诸将所推。死之日，朝野骇惋。赠大司马、司徒公、尚书令，谥曰忠。子晔嗣。
↑  《北史·卷五十三·列传第四十一》：及王思政据长社，丰与高岳等攻之。先是讹言大鱼道上行，百姓苦之。丰建水攻策，遏洧水灌城，水长，鱼鳖皆游焉。城将陷，丰与行台慕容绍宗见〔北有白气，同入船。〕忽有暴风从东北来，正昼昏暗，飞沙走砾，船缆忽绝，漂至城下。丰拍浮向土山，为浪激，不时至。西人钩之，并为敌所害。丰壮勇善战，死日，朝野骇惋。赠大司马、司徒公、尚书令，谥武忠。子晔嗣。
↑  《北史·卷五十三·列传第四十一》：八子俱非嫡妻所生。每一子所生丧，诸子皆为制服三年。武平中，暐所生丧，诸弟并请解官，朝廷义而不许。
↑  《北齐书·卷四·帝纪第四》：诏故太傅孙腾、故太保尉景、故大司马娄昭、故司徒高昂、故尚书左仆射慕容绍宗、故领军万俟干、故定州刺史段荣、故御史中尉刘贵、故御史中尉窦泰、故殷州刺史刘丰、故济州刺史蔡俊等并左右先帝，经赞皇基，或不幸早徂，或殒身王事，可遣使者就墓致祭，并抚问妻子，慰逮存亡。
↑  《北史·卷七·齐本纪中第七》：壬午，诏故太傅孙腾、故太保尉景、故大司马娄昭、故司徒高敖曹、故尚书左仆射慕容绍宗、故领军万俟干、故定州刺史段荣、故御史中尉刘贵、故御史中尉窦泰、故殷州刺史刘丰、故济州刺史蔡俊等，并左右先帝，经赞皇基，或不幸早殂，或陨身王事，可遣使者就墓致祭，并抚问妻子。
↑  《旧唐书·卷一百八十七上·列传第一百三十七》：刘感，岐州凤泉人，后魏司徒高昌王丰生之孙也。
↑  《北齐书·卷六·帝纪第六》：庚申，诏以故太师尉景、故太师窦泰、故太师太原王娄昭、故太宰章武王厍狄干、故太尉段荣、故太师万俟普、故司徒蔡俊、故太师高乾、故司徒莫多娄贷文、故太保刘贵、故太保封祖裔、故广州刺史王怀十二人配飨太祖庙庭，故太师清河王岳、故太宰安德王韩轨、故太宰扶风王可朱浑道元、故太师高昂、故大司马刘丰、故太师万俟受洛干、故太尉慕容绍宗七人配飨世宗庙庭，故太尉河东王潘相乐、故司空薛脩义、故太傅破六韩常三人配飨显祖庙庭。
↑  《北史·卷七·齐本纪中第七》：庚申，诏以故太师尉景、故太师窦泰、故太师太原王娄昭、故太宰章武王库狄干、故太尉段荣、故太师万俟普、故司徒蔡俊、故太师高乾、故司徒莫多娄贷文、故太保刘贵、故太保封祖裔、故广州刺史王怀十二人配飨太祖庙庭；故太师清河王岳、故太宰安德王韩轨、故太宰扶风王可朱浑道元、故太师高昂、故大司马刘丰、故太师万俟受洛干、故太尉慕容绍宗十一人配飨世宗庙庭；故太尉河东王潘相乐、故司空薛修义、故太傅破六韩常三人配飨高祖庙庭。